Amabandla Akhala Ngemali Yokuthenga iVoters' RollMabasa 19, 2013WASHINGTON DC — Amabandla ezombusazwe asehlabe umkhosi ekhonona ngokungaguqulwa koluhlu lwabalelungelo lokuvota ukuthi lusetshenziswe emtshineni yamakhomputha. Lokhu kutsho ukuthi amabandla amele abhadale amadollar edlula inkulungwane ezingamatshumi amathathu, i$30 00 yokuthola lolu luhlu.Umabhalani kamsitheli, UMnu. Tobaiwa Mudede uqhubeka esephula isivumelwano se GPA esanquma ukuthi kumele lolugwalo luguqhulwe. Amabandla asacathulayo labancintisa bezimele babikwa bezathola kunzima ukufinyelela loluluhlu.Kodwa lamabandla amakhulu lawo athi indleko yoluhlu lolu kayisoze itholakale lula. Umsekeli wesikhlumeli secele leMDC elikhokhelwa nguMnu. Morgan Tsvangirai, uMnu. Joel Gabhuza utshele iStudio 7 ukuthi loludaba luke lwaphathwa edale leCabinet ngoLwesithathu.Ingxoxo loMnu. Joel GabhuzaImbono ka Gabhuza isekelwe nguMnu. Nhlanhla Dube isikhlumeli secele leMDC elikhokhelwa nguMnumzana Welshman Ncube owengezelele wathi lokhu ngeyinye indlela yokuqilibezela kukhetho esetshenziswa yiZanu PF.Ingxoxo loMnu.Nhlanhla Dube
